27.7.2013 Den Europæiske Unions Tidende L 202/33 KOMMISSIONENS GENNEMFØRELSESAFGØRELSE af 25. juli 2013 om at bemyndige Tyskland til at forbyde handel på landets område med visse hampesorter, der er opført i den fælles sortsliste over landbrugsplantearter, i henhold til Rådets direktiv 2002/53/EF (meddelt under nummer C(2013) 4702) (Kun den tyske udgave er autentisk) (2013/404/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 2002/53/EF af 13. juni 2002 om den fælles sortsliste over landbrugsplantearter (!), særlig artikel 18, og ud fra følgende betragtninger: (1) — I overensstemmelse med direktiv 2002/53/EF offentlig- gjorde Kommissionen i Den Europæiske Unions Tidende, C-udgaven, under betegnelsen »Fælles sortsliste over land- brugsplantearter«, navnene på en række hampesorter. (2) — For at forhindre, at der ydes støtte til ulovlige afgrøder, fastsættes det i artikel 39 i Rådets forordning (EF) nr. 73/2009 (?), at arealer, der anvendes til produktion af hamp, kun er støtteberettigede, hvis de anvendte sorter højst har et indhold af tetrahydrocannabinol på 0,2 %. (3) I artikel 40, stk. 3, i Kommissionens forordning (EF) nr. 1122/2009 ) fastsættes det, at hvis gennemsnittet af alle prøverne af en given sort for andet år i træk overstiger det tetrahydrocannabinolindhold, der er fastlagt i forord- ning (EF) nr. 73/2009, anmoder den pågældende medlemsstat om bemyndigelse til at forbyde handel med sorten i henhold til direktiv 2002/53/EF. (4) — Den 15. november 2012 modtog Kommissionen en anmodning fra Tyskland om bemyndigelse til at forbyde handel med hampesorterne Bialobrzeskie og Carmagnola, fordi deres indhold af tetrahydrocannabinol for andet år i træk oversteg det tilladte indhold på 0,2 %. (5) — På dette grundlag bør Tysklands anmodning imødekom- mes. (6) — For at give Kommissionen mulighed for at underrette de øvrige medlemsstater og ajourføre den fælles sortsliste over landbrugsplantearter, bør det kræves, at Tyskland giver Kommissionen meddelelse herom, når landet gør brug af den tilladelse, der indrømmes i henhold til nærværende afgørelse. (7) — Foranstaltningerne i denne afgørelse er i overensstem- melse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET DENNE AFGØRELSE: Artikel 1 Tyskland bemyndiges til at forbyde handel i alle dele af landets område med hampesorterne Bialobrzeskie og Carmagnola. Artikel 2 Tyskland meddeler Kommissionen, fra hvilken dato landet gør brug af tilladelsen, jf. artikel 1. Artikel 3 Denne afgørelse er rettet til Forbundsrepublikken Tyskland. Udfærdiget i Bruxelles, den 25. juli 2013. På Kommissionens vegne Tonio BORG Medlem af Kommissionen ()) EFT L 193 af 20.7.2002, s. 1. (?) Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for land- brugere (EUT L 30 af 31.1.2009, s. 16). () Kommissionens forordning (EF) nr. 1122/2009 af 30. november 2009 om gennemførelsesbestemmelser til Rådets forordning (EF) nr. 73/2009 (EUT L 316 af 2.12.2009, s. 65).